מרטין סליגמן

מרטין א. פ. סֶליגמן (בשם מלא באנגלית: Martin Elias Pete Seligman; נולד ב-12 באוגוסט 1942 באולבני, מדינת ניו יורק) הוא פסיכולוג יהודי-אמריקאי, ממייסדי הפסיכולוגיה החיובית. טבע את המושג "חוסר אונים נלמד".

קורות חיים
סליגמן סיים תואר ראשון באוניברסיטת פרינסטון ב-1964, וקיבל תואר דוקטור בפסיכולוגיה באוניברסיטת פנסילבניה ב-1967. משנת 1976 משמש כחוקר ומרצה במחלקה לפסיכולוגיה באוניברסיטה זו, ובה הוא מנהל את המרכז לפסיכולוגיה חיובית.

סליגמן פרסם כמאתיים מאמרים וכעשרים ספרים, בהם מספר ספרי "עזרה עצמית". ב-1998 נבחר לכהונה של שנה כנשיא האגודה האמריקאית לפסיכולוגיה. הוא מייסד ועורך כתב העת המדעי "Prevention and Treatment Magazine". בשנת 2004 הוא פרסם Character Strengths and Virtues המנתח את גישת החוזקות.

המניע לפסיכולוגיה החיובית הוא ביקורתו של סליגמן על הפסיכולוגיה. לטענתו עיקר העיסוק של פסיכולוגים הוא בשאיפה להפחית השפעות פתולוגיות שונות, ולא בצדדים החיוביים של האדם. בנוסף הוא טוען כנגד תאוריות דטרמיניסטיות רווחות באקדמיה כמו התאוריה של מרקס, פרויד וניטשה. לפי סליגמן האמונה שגורלו של אדם מושפע מעברו בחיים היא שגויה. 

על פי מאמרו של סטיבן האגבלום, סליגמן מדורג במקום ה-13 ברשימת הפסיכולוגים המצוטטים ביותר בספרי פסיכולוגיה במאה ה-20.

סליגמן נשוי למנדי מק'קארתי ולהם שבעה ילדים.

מספריו
 Helplessness: On Depression, Development, and Death. 1975, San Francisco: W.H. Freeman. 
 Learned Optimism: How to Change Your Mind and Your Life. 1991, New York: Knopf. 
 What You Can Change and What You Can't: The Complete Guide to Successful Self-Improvement. 1993, New York: Knopf. 
 The Optimistic Child: Proven Program to Safeguard Children from Depression & Build Lifelong Resilience. 1996, New York: Houghton Mifflin. 
 Authentic Happiness: Using the New Positive Psychology to Realize Your Potential for Lasting Fulfillment. 2002, New York: Free Press. 
 Character Strengths and Virtues. 2004, Oxford: Oxford University Press. (בשיתוף עם כריסטופר פיטרסון).

ספריו שתורגמו לעברית
 ילדות אופטימית: תוכנית פסיכולוגית לבניית החוסן הנפשי של ילדים (תרגמה מאנגלית חוה נווה), תל אביב: עם עובד, תש"ס-2000.
 אושר אמיתי: הגשמה עצמית באמצעות פסיכולוגיה חיובית (מאנגלית: יעל זיסקינד-קלר), מושב בן שמן: מודן, 2005.

קישורים חיצוניים

 ביוגרפיה של סליגמן באתר המרכז לפסיכולוגיה חיובית באוניברסיטת פנסילבניה 
 Authentic Happiness, אתר של סליגמן על אושר ופסיכולוגיה חיובית

הערות שוליים

 

ערכים שבהם תבנית בריטניקה אינה מתאימה
פסיכולוגים יהודים אמריקאים
פסיכולוגים חברתיים יהודים
סגל אוניברסיטת פנסילבניה
פסיכולוגים חברתיים אמריקאים
פסיכולוגיה חיובית
נשיאי האגודה האמריקנית לפסיכולוגיה
זוכי מלגת גוגנהיים
בוגרי אוניברסיטת פרינסטון
בעלי תואר דוקטור מאוניברסיטת פנסילבניה
אמריקאים שנולדו ב-1942